श्री तंवर ने कहा कि जो कार्यकर्ता पार्टी से मायूस या नाराज थे, चार वर्षो के दौरान उन कार्यकर्ताओं ने उनके साथ मिलकर जिलास्तर व प्रदेशस्तर पर धरने प्रदर्शन व आंदोलन किए थे और हरियाणा में कांग्रेस की ताकत दिखाने के लिए अब इन्हीं जमीनी स्तर के कार्यकर्ताओं ने मिलकर इस रैली का आयोजन किया है। उन्होंने कहा कि आज पूरे देश की जनता कांग्रेस पार्टी की साथ है और राहुल गांधी की नीतियों में आस्था जताते हुए उन्हें देश का भावी प्रधानमंत्री मानकर चल रही है। श्री तंवर ने जोर देते हुए कहा कि कांग्रेस लोकसभा चुनाव में हरियाणा की सभी 10 सीटों पर विजय हासिल करेगी, जबकि विधानसभा की 80 से ज्यादा सीटें जीतकर इतिहास रचेगी।